Príloha č. 1 k Rozhodnutiu č.: **083/VD/19-S**

#### PÍSOMNÁ INFORMÁCIA PRE POUŽÍVATEĽA

Názov vet. prípravku : **ŽIVÝ NÁPOJ – PG prášok na perorálny roztok**

**Veterinárny rehydrataćný prípravok.**

Výrobca : PHARMAGAL, s.r.o., Murgašova 5, 949 01 Nitra, Slovenská republika.

Držiteľ rozhodnutia : PHARMAGAL, s.r.o., Murgašova 5, 949 01 Nitra, Slovenská republika.

Zloženie : Sodium citrate 3,93 g

Sodium acetate 3,39 g

Sodium propionate 1,92 g

Potassium chloride 3,00 g

Sodium Chloride 4,70 g

Potassium dihydrogen phosphate 1,36 g

Silicon dioxide colloidal anhydrous, Sunset yellow E 110,

Glucose ad 85,00 g

Popis vet. prípravku : Červeno-ružový jemne zrnitý prášok.

Druh a kategória

zvierat : Teľatá.

Charakteristika : Progresívny spôsob rehydratácie teliat postihnutých hnačkou vyvolanou nutričnými, bakteriálnymi, vírusovými alebo kryptosporidiovými vplyvmi. Efektívny prostriedok na zvýšenie zdrojov energie a elektrolytov.

Oblasť použitia :

* Kontrola dehydratácie spojenej s hnačkou u teliat, vrátane odstavených teliat.
* Rýchla rehydratácia teliat postihnutých hnačkou.
* Aditívum pri dehydratácii po intravenóznej rehydratačnej terapii.
* Včasná pomoc pri prvých príznakoch ochorenia spojeného s hnačkou.
* Acidózy spojené s hnačkami.
* Ideálny zdroj glukózy a elektrolytov po príchode novo odstavených alebo silne stresovaných teliat.

Dávkovanie : Jedno balenie (85 g) zodpovedá jednej dávke.

Pri prvých príznakoch hnačky vysaďte mlieko alebo mliečnu náhradu a podávajte:

**Prvé dva dni:** obsah jedného balenia (85 g) rozpustíte v 2 litroch teplej vody (cca 30-37 °C) a podávajte 2x denne po dobu 2 dní (4 kŕmenia).

**Nasledujúce 2 dni:** obsah jedného balenia (85 g) rozpustíte v 1 litri vody a tento roztok prípravku zmiešajte s 1 litrom mliečnej náhradky a podávajte 2x denne po dobu 2 dní (4 kŕmenia).

**Veterinárny prípravok sa odporúča podávať maximálne po dobu 4 dní.**

Po ukončení podávania veterinárneho prípravku sa odporúča vrátiť k normálnemu kŕmeniu.

Pripravený roztok je nutné spotrebovať do 24 hodín.

Ak je hnačka úpornejšia alebo pretrváva a spôsobuje vážnejšiu dehydratáciu, je vhodné podávať 2 litre roztoku veterinárneho prípravku 3-4-krát denne.

Ak sa zhorší zdravotný stav po 4 dňoch, poraďte sa s veterinárnym lekárom.

Vo vážnejších prípadoch môžu niektoré teľatá vyžadovať súčasnú i.v. rehydratačnú liečbu. V týchto prípadoch sa poraďte s veterinárnym lekárom. Pomôcky na kŕmenie udržujte v čistote a vyhýbajte sa prekrmovaniu. Teľatá napájajte kvalitným mledzivom.

Spôsob podania : Veterinárny prípravok j určený len na perorálne podávanie, rozpustený v pitnej vode alebo v mliečnej náhradke. Nádoby na podávanie sa majú udržiavať v čistote.

Poznámka : Nariedený roztok je potrebné chrániť pred priamym slnečným svetlom a pripravovať denne čerstvý.

Po rozpustení obsahu vrecka sa môžu objaviť jemné usadeniny nerozpustných zložiek prípravku, ktoré neovplyvňujú jeho účinnosť.

Upozornenia : Veterinárny prípravok sa nesmie používať po uplynutí času použiteľnosti.

Pri práci s veterinárnym prípravkom je zakázané jesť, piť a fajčiť.

Po kontakte s pokožkou je potrebné umyť pokožku vodou.

Veľkosť balenia : 85 g, 850 g.

Spôsob uchovávania : Uchovávať pri teplote do 25°C, chrániť pred svetlom. Uchovávať mimo dohľadu a dosahu detí.

Čas použiteľnosti : 2 roky, po nariedený v pitnej vode 24 hodín.

Označenie : Len pre zvieratá.

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 083/VD/19-S